Oranje Preprimêr - Kameelperd Klas
Kameelperdklas by Oranje Preprimêr
Ek voltooi my 4 jaar HOD Onderwys Diploma in Normaal Kollege Pretoria. In 1996 behaal ek my BA graad deur Unisa met vakke Opvoedkunde en Sielkunde. In 2000 behaal ek ‘n B.Ed(Psig) graad by die Universiteit van die Vrystaat.
Ek het 15 jaar onderwys ondervinding opgedoen in verskillende provinsies nl. Limpopo en Wes-Kaap. In 2002 aanvaar ek ‘n pos in die Onderwys Departement as Vakadviseur vir Grondslagfase in die Xhariep Distrik. Hier werk en doen ek goeie ondervinding op totdat ek in 2012 die pos as Adjunk-hoof onderwyskundige vir Engels Eerste addisionele Taal vir die Vrystaat aanvaar. Ek glo dat al hierdie wedervaringe my bekwaam en toegerus het om al die kosbare dogtertjies van die skool gereed te maak vir die groot skool.
Dit is my doel om elke kleuter as holistiese wese te onderrig en die beste voor te berei op die lewe. Elke kleuter is op haar eie tyd skool- en leergereed en hierdie uniekheid moet gerespekteer word. Graag wil ek goeie gewoontes in die klas aankweek, konsentrasievermoë verbeter en ‘n positiewe selfbeeld uitbou.
Dit is voorwaar ‘n voorreg om deel te wees van Oranje Meisieskool met haar ryke geskiedenis en tradisies!
Juffrou: Mev. Elaine van der Merwe
Assistent: Mev. Tokkie van der Westhuizen
Hulpdame: Mev. Johanna Thys
Klik gerus op hierdie skakels vir meer inligting.
Tuisblad | Uit die Hoof se Kantoor | Klassies | Huishoudelike reëls | Fotogallery | Buitemuurs | Kontak Ons | Poseend | Site Map
Maintained by Andrew Jusjong